สนค.วางยุทธศาสตร์รุกตลาดจีน “3 แนวคิด 7 แนวทาง” ตั้งเป้าปี 2570 สร้างมูลค่าส่งออก 1 แสนล้านเหรียญสหรัฐ
สนค. วางยุทธศาสตร์รุกตลาดจีน “3 แนวคิด 7 แนวทาง” ตั้งเป้าสร้างมูลค่าส่งออก 1 แสนล้านเหรียญฯ ในปี 2570

นางสาวพิมพ์ชนก วอนขอพร ผู้อำนวยการสำนักงานนโยบายและยุทธศาสตร์การค้า (สนค.) เปิดเผยถึงผลการศึกษาโอกาสการส่งออกของไทยไปยัง 10  มณฑลและเมืองสำคัญของจีนตามนโยบายของนายสมคิด จาตุศรีพิทักษ์ รองนายกรัฐมนตรี ที่ให้กระทรวงพาณิชย์เน้นการเจาะจีนเป็นรายมณฑลว่า สนค.ได้ทำการวิเคราะห์โอกาสการทำการค้าของไทยกับ 10 มณฑลของจีน ได้แก่ กวางตุ้ง เจียงซู เซี่ยงไฮ้ ซานตง เจ้อเจียง ปักกิ่ง เหอหนาน เทียนสิน ฟูเจี้ยน และเสฉวน ซึ่งเป็นมณฑลที่นำเข้าสินค้าร้อยละ 84.2 ของการนำเข้าทั้งหมดของจีน และร้อยละ 91.3 ของการนำเข้าสินค้าจากไทย 
โดยพบว่าไทยมีโอกาสในการขยายการค้ากับบางมณฑลของจีนได้เพิ่มขึ้นอีกมาก จึงได้ตั้งเป้าหมายผลักดันการส่งออกสินค้าไทยไปจีนเพิ่มเป็น 1 แสนล้านเหรียญสหรัฐในปี 2570 เพิ่มจากปี 2560 ที่มีมูลค่า 2.95 หมื่นล้านเหรียญสหรัฐ 
สำหรับการขับเคลื่อนยุทธศาสตร์การค้าไทยกับจีน จะเดินหน้าภายใต้ “3 แนวคิด 7 แนวทาง รุกตลาดจีน” โดย 3 แนวคิด คือ ต้องกำหนดสินค้าที่มีศักยภาพ  ประสานนโยบายการพัฒนาที่สำคัญของสองประเทศ และความถนัด ความเชี่ยวชาญ เป็นต้น